**Pályázati kiírás**

**óvodai testnevelés és játékos sporttevékenység támogatására**

**Budakalász Város Önkormányzata Képviselő-testületének Társadalmi Szolidaritás és Humán Ügyek Bizottsága** (a továbbiakban: Bizottság) **óvodai testnevelés és játékos sporttevékenység támogatására nyílt pályázatot hirdet.**

1. **Pályázat célja**

Az óvodai testnevelés, valamint a szabadidős játékos sportfoglalkozások szervezett formáinak, programjainak támogatása.

1. **Pályázat benyújtására jogosultak köre**

Pályázatot Budakalász Város Önkormányzata (a továbbiakban: Önkormányzat) által fenntartott óvodák nyújthatnak be.

1. **Támogatható tevékenységek**

a.) óvodai sportnapok, vetélkedők költségei (pl: díjak, lebonyolítással kapcsolatos költségek),

b.) természetjáró, szabadidősport, rekreációs - egészségfejlesztő foglalkozások költségei (pl: tartásjavító torna, korcsolya szakedző díjazása, utazási költség).

Egy pályázó összesen egy pályázatot adhat be, azonban a pályázaton belül több tevékenységre is lehet pályázni.

1. **Megvalósítási időszak**

A támogatási összeg **2020. április 15. és 2020. december 31.** közötti programok lebonyolítására, szolgáltatás megrendelésével szorosan összefüggő fizetési kötelezettségek kiegyenlítésére használható fel.

1. **Támogatható kiadások**

A pályázaton elnyert támogatás csak közvetlenül a támogatható tevékenységekhez kapcsolódó költségek finanszírozása során a megvalósítási időszakban – 2020. április 15. és 2020. december 31. között - keletkezett, a pályázó szervezet nevére szóló számlák, vagy számlahelyettesítő bizonylatok kiegyenlítésére használható fel.

1. **Igényelhető támogatás**

Az Önkormányzat 2020. évi költségvetésében összesen 20 millió Ft előirányzat áll rendelkezésre valamennyi meghirdetésre kerülő sporttal kapcsolatos pályázati kiírás támogatása céljából.

Az igényelhető támogatás mértéke: **50.000 Ft – 1.000.000 Ft** közötti támogatási összeg.

A támogatás formája: vissza nem térítendő támogatás.

A támogatás rendelkezésre bocsátása: 100%-os támogatási előlegként, egy összegben, utólagos beszámolási kötelezettséggel történik.

A támogatási intenzitás legmagasabb mértéke az összes elszámolható költség 100%-a.

A pályázat kiírója nem teszi kötelezővé az önrész bemutatását.

Ha a pályázót jogszabály alapján közbeszerzési eljárás lefolytatásának kötelezettsége terheli, a szükséges közbeszerzési eljárás szabályos lefolytatásáért a pályázó felel.

1. **Pályázat benyújtásának módja**

Pályázatokat **kizárólag a pályázati adatlap és költségvetés-tervezet** (továbbiakban: űrlapok) **kitöltésével** lehet benyújtani. A pályázat benyújtásához kötelezően használandó űrlapok állnak rendelkezésre. Az űrlapok beszerezhetőek a Budakalászi Polgármesteri Hivatal (a továbbiakban: Polgármesteri Hivatal) Ügyfélszolgálatán (2011 Budakalász, Petőfi tér 1.). vagy letölthetők a www.budakalasz.hu honlapról. Az űrlapok nélkül beküldött és hiánypótlást követően is formailag hibás pályázatokat a Bizottság értékelés nélkül elutasítja. A pályázó a pályázati űrlapot mellékletekkel együtt **1** **eredeti példányban, zárt borítékban** személyesenaPolgármesteri Hivatal Ügyfélszolgálatán adhatja le, illetve postázhatja a Polgármesteri Hivatal címére (2011 Budakalász, Petőfi tér 1.).

A borítékra kérjük ráírni: **„Óvodai sportpályázat/2020”**.

**8. Pályázat benyújtásának határideje**

Postán benyújtva: **2020. április 6. hétfő (bélyegző napja)**

Személyesen benyújtva: **2020. április 6. hétfő 15 óra**

**A határidőn túl érkezett pályázatok értékelés nélkül elutasításra kerülnek.**

1. **Pályázat kezelése**

A pályázatokat a Polgármesteri Hivatal iktatja és archiválja.

**Hiánypótlás**ra a kiíró írásos értesítése (e-maill) alapján egy alkalommal van lehetősége a pályázónak az értesítés megküldését követő **5 munkanapon belül**. Amennyiben a hiánypótlási felhívásnak a pályázó a megadott határidőre nem tett eleget, pályázata további bírálat nélkül elutasításra kerül. Az Önkormányzat a nyertes pályázók esetében az odaítélt támogatás tényét és a támogatott szervezetek kilétét hordozó információkat közérdekű adatnak tekinti, ezért azokat hozzáférhetővé teszi a nyilvánosság számára. A benyújtott, de támogatást nem nyert pályázatokat az Önkormányzat nem küldi vissza.

1. **Pályázat érvénytelensége**
2. A pályázó a pályázatot nem a kiírásban közétett tárgyban, illetve céllal nyújtotta be.
3. A pályázó nem tartozik a meghatározott pályázói körbe.
4. A pályázó a pályázatban nem a valóságnak megfelelő adatokat adott.
5. A pályázat nem a kiírásban meghatározott feltételeknek megfelelően került benyújtásra.
6. A pályázó határidőben nem tett eleget, vagy nem megfelelően tett eleget a hiánypótlási felszólításnak.
7. **Pályázat elbírálása**

A benyújtott pályázatokról a Bizottság dönt a pályázatok benyújtását követő 30 napon belül. A pályázat elbírálásánál fontos szempont a támogatásban részesülő végső kedvezményezettek száma. A pályázat eredményéről a pályázók értesítést kapnak, a nyertesek nevét és az elnyert összeg nagyságát a Hírmondó aktuális számában, az Önkormányzat hivatalos honlapján – www.budakalasz.hu -, valamint hirdetőtábláján is közzéteszi.

1. **Pályázat elszámolásával kapcsolatos elvárások**

***Pénzügyi teljesítés***

A támogatás elszámolásának határideje a támogatási cél megvalósulását követő 30. nap, de legkésőbb **2021. január 31.** mely pénzügyi teljesítést számlákkal igazolva kell teljesíteni.

***Szakmai teljesítés***

A pályázónak a támogatási összeg felhasználásáról – sporteszközök és felszerelések beszerzése esetén is – min. 0,5 - max. 2 oldalas szöveges szakmai beszámolót kell készítenie. *A szakmai beszámoló mellékleteként minden, a támogatásból megvalósult programokat igazoló egyéb – mint* *versenyjegyzőkönyvek, fotódokumentáció, túrajelentések, jelenléti ívek, stb. - a vezető által* *hitelesített dokumentumot másolatban csatolni szükséges.* A szakmai beszámoló - nem e-mailen keresztül - eredeti aláírt, lepecsételt példánya személyesen leadható a Polgármesteri Hivatala Ügyfélszolgálatán ***vagy*** postai úton ajánlott levélben megküldhető a Polgármesteri Hivatal címére (2011 Budakalász, Petőfi tér 1.),Vitézné Deák Katalinnak címezvelegkésőbb **2021. január 31-ig (péntek).**

1. **Kiegészítő információ**

A kapcsolattartás kizárólag elektronikus úton, a pályázati adatlapon megadott e-mail cím használatával történik.

Pályázattal kapcsolatos további információ a +36 26 340 266-os telefonszámon, illetve a sportpalyazat@budakalasz.hu címen kérhető.